Les fires internacionals són un dels elements amb més projecció de futur en l'àmbit del foment dels intercanvis comercials internacionals.
En aquest sentit, cada cop n'hi ha més, tant a nivell nacional com internacional.
Pel que fa a les PIME, les fires són l'eina bàsica de sortida als mercats exteriors a causa dels motius següents:
La sortida a l'exterior es pot fer de manera individual, participant en una fira, o de forma col·lectiva, sortint amb un grup d'empreses del mateix sector per conèixer o invertir en un nou mercat.
També es donen casos de participació col·lectiva en fires que han tingut força èxit i que s'han consolidat en el temps, com el cas del sector alemany de l'automòbil, de les empreses italianes de mobles o dels rajolers valencians.
D'altra banda, existeixen formats alternatius que permeten la sortida a l'exterior, com els consorcis d'exportació.
L'inconvenient d'aquesta fórmula és que la constitució del consorci és lenta i feixuga i, quan comença a funcionar, la baixa d'un dels seus membres incrementa els costos de la resta.
En canvi, les empreses que participen en les fires s'estalvien aquests inconvenients perquè aprofiten infraestructures ja establertes.
L'Administració posa a la vostra disposició diversos cercadors de fires nacionals i internacionals.
A continuació, trobareu els enllaços a l'aplicació del cercador d'activitats internacionals de l'Institut de Comerç Exterior i al calendari de fires de Catalunya d'enguany.
Les empreses de diversos sectors poden beneficiar-se de diversos ajuts específics per a participar en fires internacionals.
En el cas del sector agroalimentari, PRODECA organitza la participació col·lectiva de les empreses del sector en fires internacionals per estalviar-los despeses.
A més, periòdicament organitza sessions formatives sobre com treure el màxim rendiment a les participacions en fires.
D'altra banda, periòdicament s'ofereixen incentius a les PIME de l'àmbit del comerç, els serveis, l'artesania i la moda per a participar en fires d'àmbit professional, multisectorial o monogràfic.
Finalment, les empreses i les entitats dedicades a les arts escèniques, el sector editorial, la música i el sector multimèdia poden accedir a subvencions públiques per finançar la seva participació en fires, festivals i mercats internacionals.
Per tal de poder obtenir el reconeixement de fira internacional per part de l'Administració, les fires han de complir els següents requisits:
D'altra banda, l'Administració té en compte altres criteris complementaris, com l'existència d'oferta exportadora real o potencial, el fet que la fira englobi la màxima proporció d'empreses productores com exportadores del sector, que el lloc de celebració coincideixi amb l'àrea geogràfica de major concentració de productors, que el saló disposi d'instal·lacions permanents i adients, o que la fira dediqui una part significativa del seu pressupost a la promoció exterior.
Les fires que estan incloses al Calendari Oficial de Fires Comercials Internacionals gaudeixen de diversos avantatges: el prestigi que comporta aparèixer al calendari, la difusió i la publicitat de la fira, així com diversos avantatges duaners i fiscals.
Les mercaderies importades temporalment per ser exposades a les fires internacionals, estan totalment exemptes de drets d'importació i del pagament de l'IVA.
Les empreses expositores també reben suport en la tramitació de les garanties que han de dipositar davant l'Administració, així com en el moviment de mercaderies, gràcies al fet que l'organització firal pot constituir una garantia conjunta per tots els expositors.
A més, la pròpia organització firal pot tramitar el document de trànsit duaner en nom dels expositors.
Les fires que només obtenen la internacionalitat a efectes duaners també gaudeixen d'aquests avantatges.
Una bona estratègia de venda ha de tenir en compte els aspectes següents per a ser exitosa:
Els organitzadors firals han d'oferir diversos serveis a les empreses expositores, els més importants dels quals són els següents:
El desenvolupament i la implementació correcte d'aquests serveis requereix que els organitzadors tinguin un coneixement profund dels sectors en els països d'origen i de destí de l'intercanvi comercial.
En aquest sentit, han de disposar d'oficines exteriors, de serveis de màrqueting o d'acords amb analistes dels països de destí.